Jó napot!
Izgatott vagyok, hogy itt lehetek!
Minden műsoromat itt filmezem
az Orange County Előadóművészeti Központban.
Az innováció egy agyi funkció.
Az agy fizikai egészségétől függ.
Nyilvánvalóan tudják, hogy az agy részt vesz mindenben:
a gondolkodásban, érzésben, cselekedetben, hogy hogyan viszonyulunk másokhoz.
Az Amen Klinikán több mint
63 ezer agyképet tanulmányoztunk az elmúlt 20 évben,
és számomra egyértelmű, hogy az agy az irányító szerve az ítélkezésnek,
a személyiségnek, a karakternek és az innovációnak.
Amikor az agyuk jól működik,
önök is jól működnek.
De amikor az agyuk gondterhelt,
nagyobb valószínűséggel keletkezik gond az önök életében.
A képernyőn két ún. SPECT agyi felvételt látnak.
SPECT a módszer neve, amellyel a klinikánkon foglalkozunk.
Nagyon kifinomult agyi képalkotó módszer,
amely a véráramlást és a tevékenységi mintákat tanulmányozza.
Az agy működését vizsgálja.
Alapjában 3 dolgot mutat nekünk: az agy jól működő területeit,
az agy azon területeit, amelyekben alacsony az aktivitás,
és azon területeit, amelyekben magas az aktivitás.
Jó aktivitás, túl kevés vagy túl sok.
A mi feladatunk ennek az egyensúlyozása.
A bal oldali kép egy egészséges agyról készült.
Teljes, egyenletes, szimmetrikus aktivitást mutat.
A szín nem jelent semmit, a lényeg az alak.
A jobb oldali kép egy alkoholista agyáról készült felvétel.
Az alkohol közvetlenül mérgező hatású az agyfunkciókra.
Tudom, sokan hiszik,
hogy két pohár vörösbort kell naponta meginni,
mert az jó a szívüknek.
De az agyuknak nem jó!
Számomra világos, hogy egészséges aggyal
ön sokkal boldogabb, egészségesebb, gazdagabb, bölcsebb,
kreatívabb és innovatívabb.
Ha az agya nem egészséges valamilyen oknál fogva:
agysérülése volt, szörnyű étrendje van,
szennyezett környezetben él,
akkor ön szomorúbb, betegebb, szegényebb és nem olyan okos.
Sokkal merevebb és rugalmatlan,
ami az innováció ellentéte.
Ezt már több tízezer alkalommal elmondtam, mert mindig teljesen lenyűgöz.
Az agy az univerzum legösszetettebb szerve
Nincs semmi más, ami annyira bonyolult, mint az emberi agy.
Úgy becsülik, hogy 100 milliárd idegsejtünk van.
És minden egyes idegsejt másik idegsejtekhez kapcsolódik,
s ez nem egy-az-egyes kapcsolatokat jelent,
hanem akár tízezernyi egyedi kapcsolódást a sejtek között.
Ami azt jelenti, hogy több kapcsolódás van a koponyájukban,
mint amennyi csillag van az univerzumban.
Az információ kb. 430 km/h sebességgel utazik az agyban.
Kivéve, ha ön ittas.
Bár az agy mindössze 2%-a a test súlyának,
de a bevitt kalóriák 20-30%-át használja el.
Így a ma reggel fogyasztott reggelijének, vagy a délután fogyasztott ebédjének
majdnem harmada táplálja a testtömeg 2%-át.
Az agy a szervezet legdrágább ingatlana.
Átlagosan 85 ezer agysejtet veszít el egy nap folyamán.
Az Amen Klinikán felfedeztük,
hogy felgyorsíthatja az öregedés folyamatát az életmódjával,
vagy lassíthatja is azt.
Milyen izgalmas!
Az agy esészsége növelheti az innovációt,
vagy csökkentheti azt.
Melyek dolgok károsak az agyra?
Az agysérülés nyilvánvalóan.
Nemrég fejeztem be a legnagyobb agyi képalkotó tanulmányt,
a Nemzeti Futball Liga [NFL] visszavonult játékosain.
Az NFL nem hazudik többé az agysérülésekről.
Sokkal komolyabban veszik.
Ne engedjék, hogy gyerekeik ütközős focit játszanak vagy fejeljék a labdát!
Az agy nagyon lágy, hasonló állagú mint a lágy vaj.
A koponya pedig nagyon kemény,
és sok éles, csontos domborulata van.
Meg kell védeni!
A drogoktól és az alkoholtól nyilván.
De amiről országunk még nem tud, de már tanul róla,
hogy az elhízás károsítja az agyi funkciókat.
Tíz kutatás van erről.
Most jelentettük meg az "Elhízás" című tanulmányt a Nature folyóiratban
ami szerint, ahogyan a testsúly növekszik,
úgy csökken az agy fizikai mérete és funkciója.
Hűha!
Ez mindenkiből kiijeszthetné a zsírt!
(Nevetés)
Olvastam az első kutatást, ami három éve jelent meg,
és leadtam 11 kilogrammot.
Komolyan vettem, mert ha az agyról van szó, a méret számít.
Nem akarunk kisebb agyat!
(Nevetés)
A dohányzás szűkíti a vér áramlását az agyba.
Ahogyan a bőrt is idő előtt öregíti, úgy az agyat is.
A magas vérnyomás, ahogyan a vérnyomás növekszik,
az agyba áramló vér mennyisége csökken.
Ezért kell rendszeresen mérni a vérnyomásunkat,
és ha magas, komolyan kell venni.
Cukorbetegség, szabványos amerikai étrend, környezetszennyezés,
testmozgás hiánya, és amit csak úgy hívok ANG - automatikus negatív gondolatok,
azok a gondolatok, amelyek automatikusan jutnak eszünkbe és tönkreteszik a napunkat
Ezek a csírái a szorongásos zavaroknak és a depressziónak.
Ha ez igaz, és igaz,
mit tehetünk az agyunk segítéséért?
Pozitív szociális kapcsolatok.
Hihetetlen, hogy az emberek, akikkel időnket töltjük,
meghatározzák az élettartamunkat.
Ugye milyen érdekes?
Ha olyan emberekkel töltjük az időnket,
akiknek egészséges egészségügyi szokásaik vannak,
azokat a szokásokat átvesszük, mert az emberek fertőzőek.
Ha olyan emberekkel töltjük az időnket, akiknek egészségtelen szokásaik vannak,
akkor korán halunk meg.
Vegyük komolyan, hogy kivel töltjük az időnket.
Új ismeretek szerzése, erre tökéletes a TED.
Amikor valami újat tanulunk, az agyunkban új kapcsolatok jönnek létre.
Amikor leállunk a tanulással, az agyunk elkezdi kikapcsolni önmagát.
Az étrend nagyon fontos.
Tápanyagokat fogyasztunk, melyek segítenek bennünket,
vagy méreganyagokat, amelyek kárt okoznak.
A Standard Amerikai Étrend
nem csak a szívbetegséggel, rákkal és cukorbetegséggel függ össze,
de a depresszióval,
figyelemzavaros problémákkal, és az Alzheimer-kórral is.
A táplálék vagy orvosság, vagy méreg.
Az alvás is feltétlenül szükséges.
Tudják, 1900-ban az alvás átlagos időtartama 9 óra volt.
2011-ben már csak 6 órát alszunk éjjel.
7 óránál kevesebb alvás mellett alacsonyabb a véráramlás az agyba.
Az agyunk nem tud megtenni egy ekkora ugrást
az emberi történelem ilyen rövid ideje alatt
anélkül, hogy ne lennének súlyos következmények.
Az alvás csökken, a testsúly növekszik,
mert elszabadul a sóvárgás.
Fizikailag egészségesnek lenni fontos.
A szorongás is fontos.
Tudták-e, hogy nagyszerű kutatások vannak a hosszú élet titkáról,
és azok a gyerekek, akik a
"Ne aggódj, légy boldog" gyerekek voltak, korán meghalnak,
mert nem vették elég komolyan az egészségüket.
Remélem, most szoronganak kicsit!
Tudják, én képzett pszichiáter vagyok.
Tanítottam embereket lazítani, s közben rájöttem arra,
hogy jobban kell őket motiválnom és növelnem a félelmüket,
hogy a dupla sajtburgerek ne hívogassák őket.
A meditáció becsapott bennünket.
Tudják, mit gondoltunk: meditálás, kikapcsolódás, és az agy lenyugszik.
Egyáltalán nem így van!
Amikor az emberek meditálnak, az agy elülső részét aktiválják
ami a legemberibb, gondolkodó része az agynak.
A legjobb antidepresszánst keresik?
Az nem a Prozac, hanem a hála.
Minden nap írjanak le három dolgot, amiért hálásak.
Három hét múlva észre fogják venni
a kiemelkedő különbséget a boldogságukban.
Az ANG-pusztítás azt jelenti, hogy ne higgyünk minden hülye gondolatunknak.
Azt gondolják most "Rendben dr. Amen, ön 30 évig pszichiáter volt.
Mi a legfontosabb dolog, amit tehetünk?"
Ne higgyenek minden hülye gondolatuknak!
Mindig kérdezzenek rá: "Igaz ez?"
Mikor úgy érzik, hogy a férjük nem szereti önöket : igaz ez?
Ha megkérdőjelezik a gondolataikat, sokkal racionálisabbá válhatnak.
Itt van három 60 éves agy felvétele.
Az első Alzheimer-kóros.
A második túlsúlyos és alvási apnoeája van,
ami katasztrófa az agyműködésre.
A harmadik egészséges
Melyik agyat szeretnék?
Én tudom, melyiket szeretném.
Itt van öt mód, ahogy az agyi képalkotás megváltoztathat mindent. amit teszünk.
Az első: agyirigységet okoz.
(Nevetés)
1991-ben kezdtem agyi képalkotást végezni.
37 éves voltam és a saját agyamról készítettem felvételeket.
Megnéztem, összevetettem egy csomó másik felvétellel,
és azt mondtam: "Fúj, túl sok a púp és a rögös hely."
Valójában soha nem ittam.
Utoljára 16 évesen voltam részeg, öt napig pedig másnapos.
Úgy gondoltam, az nem nekem való.
Soha nem dohányoztam, nem drogoztam.
Azt gondoltam: Hát akkor miért néz ki ilyen rosszul az agyam?
De akkoriban sok káros agyi szenvedélyem volt.
Napi 4-5 órát aludtam.
Nagy hajtás alatt voltam.
Annyi diétás üdítőt ittam, hogy már a legjobb barátommá vált.
Sokkal kövérebb voltam,
krónikus stressz alatt voltam, és ez megmutatkozott.
Miután megláttam a felvételemet, és felfedeztem az agyirigységet,
52 évesen megismételtem a felvételeket, és már sokkal fiatalabbnak néz ki.
Az agyam jobban néz ki.
Képzeljék, meg lehet csinálni!
Ez a nagyszerű az agyban!
Biztosan hallottak az agyi plaszticitásról.
De ha ma jó döntéseket hoznak
-- az NFL kutatásban jöttünk err rá --,
akkor két hónap alatt már megkezdhetik az agyuk fejlesztését.
Ugye milyen izgalmas?
Jobb aggyal minden jobb lesz az életükben
a testüktől a pénzükig, a kapcsolataikig,
az innovációs szintjükig.
A második dolog,hogy az agyi képalkotás óta
soha nem engedném a gyerekeimet ütközős focit játszani.
Mikor fejeződik be az agy fejlődése?
Huszonöt.
Az agy [fejlődése] a férfiaknál
egyesek szerint 28 éves korig tart.
Szóval a gondolat, miszerint 18 évesen valaki felnőtt,
az idegtudomány állása szerint egyértelmű hülyeség.
A biztosítótársaságok is tudják ezt.
Mikor változik meg és stabilizálódik a biztosítási díj? 25 éves korban.
Miért? Mert jobb döntéseket hozunk.
A döntéshozás pedig agyi funkció.
Ne hagyják a gyerekeiknek, hogy veszélyeztessék az agyukat!
Sokkal komolyabban fogják venni a környezetszennyezést.
Ez a felvétel nemrégiben készült egy tűzoltó agyáról.
Látják az egészre kiterjedő alacsony aktivitást.
Mik azok a lyukak? Ezek nem valódi lyukak az agyban.
Ezek az alacsony aktivitású területeket mutatják.
Sokkal komolyabban fogják venni a testsúlyukat.
Gondolni fognak az Alzheimer-kór korai felderítésére és megelőzésére is.
Várhatóan az Alzheimer-kórosok száma háromszorosára fog nőni 25 éven belül.
Ezt nem engedhetjük meg magunknak!
Hogyan előzhetik meg az Alzheimer-kórt?
Úgy hogy megelőznek minden betegséget, amelyek hozzá kapcsolódnak.
Ilyen a szívbetegség, a rák, a cukorbetegség,
a depresszió, a magas vérnyomás.
Hogyan hozható létre egy okos agyú világ az egyének felgyorsítására?
Ez a célom.
Találkozunk egyénekkel és családokkal az Amen klinikán,
de nagyon érdekeltek vagyunk az iskolák,
templomok, üzletek és közösségek ügyében is.
Szeretem ezt.
Andy meglátogatott kb. négy hónapja.
Először még kb. tíz éve,
amikor 53 éves volt, és szörnyen nézett ki az agya.
Meggyőztem, hogy csatlakozzon az egészséges agy programunkhoz.
Szóval így nézett ki az agya tíz évvel később.
Ugye milyen nagyszerű?
Mesélnék arról is, hogyan szeretnénk bevonni a rendszereket.
Az új műsoromon dolgoztam,
és eközben elmentem a templomba.
A feleségem azt mondta, kiteszi Chloe-t,
a hétéves lányunkat a gyerektemplomnál, én pedig menjek és foglaljak helyeket.
Ez egy közeli hatalmas templom, de nem a Saddleback.
Ahogy beléptem a templomba,
elsétáltam 500 eladó fánk mellett.
Felbosszantott.
Utána elsétáltam a szalonna- és kolbászgrillező mellett.
Dühös lettem.
Mielőtt beértem a szentélybe,
többszáz hot dogot sütöttek
valamilyen mise utáni eseményre.
Szóval ahogy leültem a szentélyben, a lelkész elkezdett mesélni
az előző esti fagylaltfesztiváljukról.
Abban a pillanatban majdnem megőrültem.
(Nevetés)
Amikor a feleségem megérkezett, a mobilomon gépeltem
amit ő utál.
Láttam rajta a pillantást, amit csak a feleségek tudnak,
avagy: "Mi a fenéért van az a kezedben a templomban?"
(Nevetés)
Megmutattam neki amit írtam:
"Járj templomba és kapsz fánkot, kolbászt
szalonnát, hot dogot és fagyit.
Fogalmuk sincs róla,
hogy az embereket milyen korán a mennybe küldik!"
(Nevetés)
Dehát nem ez a terv!
(Nevetés)
Fogalmam sincs, miről beszélt a lelkész a mise többi részén.
Csak ültem ott,
imádkoztam, hogy Isten a templomok megváltoztatására használjon.
Mert nem ez a terv.
Nem hazudok, két hét múlva
Rick Warren felhívott.
Azt mondta: "Dr Amen, van ez a programunk,
A sors évtizede címmel a következő tíz évben Saddleback-ben.
Azt szeretném, hogy a gyülekezet és én is egészségesek legyünk.
Segítene?"
Azt gondoltam: "Istenem, meghallgattál!"
(Nevetés)
Nem sokszor érzem így, de izgatott voltam.
Megalkottunk egy programot
Daniel Terv: Isten receptje az egészségedért címmel,
mindezt Saddleback 30 ezer tagjának.
Esélyt adtunk nekik, hogy felíratkozzanak
a program kutatási részére is.
Most mintegy 15 ezer ember vesz részt a kutatómunkánkban.
Saddleback, ahogy létrehoztuk a Daniel Tervet,
össze lett kapcsolva 400 ezer templommal az egész világban.
Jövőre, miután megcsináltuk idén a béta teszteket, exportálni fogjuk.
Nagyon izgatott vagyok emiatt.
Kis csoportokon keresztül dolgozunk.
Miért? Mert az emberek meggyógyulnak a csoportokban.
Jobban lesznek a családban, támogató csoportokban.
Három hónap alatt
a templom közel 73 ezer kilogrammot fogyott.
Több energiáról, koncentrációról, kreativitásról, alvásról, jó kedvről,
valamint az asztma, stressz, vérnyomás, vércukor és orvosságok csökkenéséről,
számolnak be.
Van saját Daniel Terv étrendünk is, és sok kihívással állok szemben.
Még mindig próbálom őket meggyőzni, hogy tüntessék el a fánkokat a templomból.
Kérem, imádkozzanak értem!
(Nevetés)
Annyira izgatott vagyok,
hogy részese lehetek valaminek, ami a templomból kiindulva
képes alapjaiban megváltoztatni a világot.
De tudják, az iskolákban is változtatni kell.
Az étel, amit a gyerekeiknek felszolgálnak botrányos,
és a kutatások állítják,
hogy ez valójában növeli a figyelemzavaros és viselkedési problémák meglétét.
A The Lancet nevű folyóiratban három tanulmány van,
ami "átállítaná a gyerekeket eliminációs étrendre",
ami azt jelenti, hogy kizárják a szemetet az étrendjükből.
Három hónapon belül 73 százalékuknál
a tünetek 50%-kal csökkennek.
Ez nem nehéz.
Változtatnunk kell a társadalmunkon.
Az üzletektől kezdve a kórházakig.
Meglátogattam a nagynénimet a kórházban,
és azt mondtam: Ki kell, hogy hozzalak innen, mert ez az étel meg fog ölni.
(Nevetés)
Az agy egészsége és az innováció szoros kapcsolatban vannak.
Kérem segítsenek létrehozni egy egészséges agyú világot!
Köszönöm!
(Taps)